16/08/2012 | Administración LocalMunicipal
Rois
Aprobación definitiva do Regulamento interno de acción voluntaria do Concello de Rois

O apoxeo experimentado nos últimos anos da participación e implicación cidadá no desenvolvemento do concello, lévanos a elaborar un regulamento que recoñeza a iniciativa social cidadá como un valor a incentivar dentro do noso Estado social e democrático de Dereito. Como resultado do aumento desta responsabilidade social, xurde un incremento importante de persoas voluntarias que participan de xeito activo e directo na sociedade, realizando actos altruistas ó amparo de entidades organizadas, co obxectivo de elevar a calidade de vida. As entidades de acción voluntaria son, historicamente, as precursoras dos valores de solidariedade, responsabilidade e progreso implícitos ó voluntariado, converténdose nas principais vías de canalización do movemento voluntario. O presente Regulamento, nace co fin de regular a acción voluntaria que se poida desenvolver desde o propio Concello de Rois e como apoio e complemento á desenvolvida polo tecido asociativo local. A Carta Social Europea propón no artigo 14 estimular a participación dos individuos e das organizacións benéficas ou doutro tipo na creación e mantemento de servizos que contribúan ó benestar e desenvolvemento dos individuos e dos grupos na comunidade. A Constitución Española, no artigo 9.2, di que corresponde ós poderes públicos facilitar a participación de toda a cidadanía na vida social, cultural, económica e social. O Estatuto de Autonomía de Galicia no seu artigo 4.2 recolle en termos semellantes o precepto constitucional do artigo 9.2. da Constitución española, así como en disposicións sectoriais a normativa referida ó voluntariado, dirixida preferentemente a regular as relacións entre as persoas voluntarias e as entidades de voluntariado. Así, tanto a Lei3/1987, de 27 de maio de servizos sociais, como a última Lei 13/2008, do 3 de decembro, de Servizos Sociais de Galicia e o máis recente Decreto 99/2012, do 16 de marzo, polo que se regulan os Servizos Sociais Comunitarios e o seu financiamento, establecendo o Programa de Fomento da Cooperación e Solidaridade Social como un programa básico dos Servizos Sociais Comunitarios. A nivel estatal, a Lei 6/1996, do 15 de xaneiro, do Voluntariado formula como obxectivo promover e facilitar a participación solidaria dos cidadáns en actuacións de voluntariado, no seo de organizacións sen ánimo de lucro públicas ou privadas. A nivel autonómico, a Lei 10/2011, do 28 de novembro, de Acción Voluntaria, establece como obxecto a ordenación e o fomento da participación solidaria e altruísta da cidadanía nas actividades de acción voluntaria organizadas por entidades de acción voluntaria ou directamente pola Administración autonómica ou pola Administración local para o desenvolvemento de programas concretos. O presente Regulamento será de aplicación ós programas, proxectos ou actuacións de voluntariado que, no seu termo municipal ou fóra del, promova e desenvolva directamente o Concello de Rois ou as Entidades públicas que dependan del ou das que forme parte. Quedan excluídas, polo tanto, do seu ámbito de aplicación os programas, proxectos ou actuacións de voluntariado desenvolvidos por outras organizacións públicas ou privadas, aínda que foran promovidos ou financiados, total ou parcialmente, polo Concello de Rois.2.1. Enténdese por voluntariado municipal, ós efectos do presente Regulamento, o conxunto de actividades de interese xeral desenvolvidas por persoas físicas no ámbito territorial do Concello de Rois, sempre que estas accións cumpran os seguintes requisitos: a) Que se trate dunha decisión libremente adoptada e non traia causa dunha obriga ou dun deber xurídico. b) Que se execute fóra do ámbito laboral, profesional, funcionarial ou mercantil ou de calquera outro tipo de relación retribuída. c) Que a acción voluntaria se leve a cabo sen contraprestación económica, sen prexuízo do dereito ó reembolso dos gastos que esta acción poida ocasionar ou dos recoñecementos que correspondan d) Que se leve a efecto en función de programas concretos promovidos polo Concello de Rois.2.2. Para os efectos deste Regulamento non terán a consideración de acción voluntaria: a) As actividades que sexan realizadas de forma espontánea así como as consideradas como prácticas, aprendizaxes ou experiencia profesional. b) As que sexan prestadas de xeito illado ou esporádico, prestadas con carácter individual e executadas por razóns familiares, de amizade ou veciñais. c) As desenvolvidas como consecuencia dunha relación laboral, mercantil, funcionarial de calquera tipo, así como as que constitúan exercicio de funcións directivas ou xerenciais na entidade, a non ser cando quen as leve a cabo conserve a condición de persoa voluntaria e as desenvolva en tal concepto sen percibir remuneración ou contraprestación por elas.2.3. A actividade do voluntariado non poderá substituír en ningún caso o traballo remunerado ou a prestación de servizos profesionais retribuídos.3.1. Para os efectos deste Regulamento, ten a consideración de persoa voluntaria a persoa física que, en virtude da súa decisión persoal, libre e altruísta e nunha situación de inexistencia de relación laboral, mercantil ou de traballo remunerado, participe en calquera actividade de acción voluntaria promovida polo Concello de Rois.3.2. A actuación das persoas voluntarias enmárcase no ámbito da acción voluntaria realizada nos proxectos e actividades desenvolvidos no concello de Rois.3.3. As funcións das persoas voluntarias no marco da institución municipal concrétanse do seguinte xeito: a) Participación no deseño e avaliación dos proxectos e/ou actuacións nas que se incorpore. b) Participación no deseño e/ou divulgación das campañas que se poñan en marcha relacionadas co voluntariado. c) Realización das actividades propias dos proxectos ós que estea adscrito. A persoa voluntaria ten os seguintes dereitos a) Ser tratada sen ningún tipo de discriminación con respecto da súa liberdade, dignidade, intimidade e crenzas. b) Ser informada e formada, particularmente en materia de prevención de riscos, e a desenvolver a actividade voluntaria nas condicións de seguranza, hixiene e saúde que a súa natureza e características reclamen. c) Dispoñer dunha acreditación identificativa da súa condición de persoa voluntaria. d) Recibir a información, formación, asesoramento, apoio técnico e medios materiais necesarios para o desenvolvemento das actividades e tarefas que se lles asignen. e) Participar de xeito activo na planificación, o deseño, a execución e a avaliación dos programas en que participe. f) Acordar libremente coa entidade o contido e condicións da súa actividade voluntaria, podendo variar as súas características de permitilo as circunstancias. g) Estar asegurada mediante póliza que cubra tanto os riscos de accidentes como por danos e perdas causados a terceiros, derivados directamente da súa acción voluntaria. h) Ser reembolsada ou compensada polos gastos realizados no desenvolvemento das súas accións voluntarias. i) Recibir certificación da súa participación nos programas e proxectos de acción voluntaria e a que o devandito certificado se remita ó Rexistro de Acción Voluntaria para os efectos de poder acreditar o seu historial de experiencias na acción voluntaria. j) Obter o cambio de programa asignado cando existan causas que o xustifiquen, dentro das posibilidades da entidade. k) Renunciar libremente, logo de aviso, á súa condición de persoa voluntaria. l) Calquera outro dereito recoñecido no resto do ordenamento xurídico, especialmente na Lei 10/2011, de acción voluntaria da Comunidade Autónoma de Galicia. A persoa voluntaria ten as seguintes obrigas: a) Realizar a súa actividade consonte o establecido neste Regulamento. b) Observar as medidas de saúde e seguranza que se adopten. c) Gardar a debida confidencialidade sobre a información recibida e coñecida no desenvolvemento da súa actividade voluntaria. d) Actuar de forma dilixente, coordinada, responsable e solidaria no desenvolvemento da actividade voluntaria, realizándoa consonte ás normas e principios establecidos neste Regulamento. e) Participar nas actividades formativas que se entendan necesarias para un axeitado desenvolvemento da acción voluntaria. f) Respectar os dereitos das persoas destinatarias da súa acción voluntaria e das demais persoas voluntarias coas que colabore. g) Cumprir os compromisos adquiridos coa entidade, respectando os fins, obxectivos e normativa interna. h) Rexeitar calquera contraprestación que poida recibir pola súa actividade. i) Utilizar debidamente a acreditación identificativa da súa condición de persoa voluntaria e os distintivos da entidade, así como proceder á súa devolución cando finalice a actividade. j) Coidar e facer bo uso dos recursos que se poñan á súa disposición para o desenvolvemento das actividades. k) Notificar a renuncia á súa condición de persoa voluntaria coa antelación previamente acordada co fin de que se poidan adoptar as medidas necesarias para evitar prexuízos para as actividades en que participen e os colectivos ós que estas se dirixan. l) Os demais deberes establecidos no ordenamento xurídico, especialmente na Lei 10/2011, de 28 de novembro, de de acción voluntaria da Comunidade Autónoma de Galicia. O Concello de Rois, ou Entidade pública dependente del ou da que forme parte que promova e desenvolva programas de voluntariado, estará obrigado a: a) Informar ás persoas voluntarias sobre os fins e o réxime de funcionamento interno da entidade de acción voluntaria. b) Cubrir os gastos das persoas voluntarias derivados do desenvolvemento da súa actividade voluntaria. c) Impedir que se substitúan, a través das actividades que realicen as persoas voluntarias, postos de traballo que deban ser retribuídos. d) Cumprir os acordos establecidos coas persoas voluntarias no seu compromiso de colaboración. e) Facilitarlles ás persoas voluntarias unha acreditación que as habilite e identifique para o desenvolvemento da súa actividade. f) Expedir, logo da solicitude da persoa interesada, un certificado que acredite a súa condición de persoa voluntaria. Por pedimento da persoa interesada, e logo de autorización de cesión dos seus datos persoais, remitiráselle unha copia desta certificación ó Rexistro de Acción Voluntaria. g) Garantirlles ás persoas voluntarias a realización das súas actividades nas debidas condicións de hixiene e seguranza, en función da súa natureza e características, así coma o establecemento das pertinentes medidas de prevención de riscos. h) Subscribir unha póliza de seguros que cubra ás persoas voluntarias dos riscos de accidentes derivados do desenvolvemento da actividade voluntaria, así coma ós terceiros por danos e perdas eventualmente causados polas persoas voluntarias no exercicio da devandita actividade. i) Facilitar a participación das persoas voluntarias na elaboración, no deseño, na execución e na avaliación dos programas nos que interveñan. j) Redactar anualmente unha memoria e un plan de actividades co contido que se estableza regulamentariamente. k) Levar un rexistro interno de altas, baixas e outras incidencias nas que se poidan atopar as persoas voluntarias, con especificación dos programas e os porxectos nos que colaboran e a natureza das actividades que desenvolven. l) Garantir a información, a orientación, a formación e o asesoramento adecuado das persoas voluntarias que colaboren coa entidade para acadar a maior eficacia na súa actividade, así como dotalas dos medios precisos. m) Efectuar o seguimento e a avaliación das actividades programadas. n) Cumprir as restantes obrigas que deriven do establecido no resto do ordenamento xurídico. Poderán ser voluntarios/as todas aquelas persoas físicas maiores de idade, e as menores a partir dos 16 anos debidamente autorizadas polos pais, nais ou titores, que cumpran os requisitos de acceso pertinentes, nos que se especifiquen a dispoñibilidade horaria e o perfil persoal así coma os coñecementos e a formación necesaria para participar nos programas de voluntariado. a) A incorporación da persoa voluntaria ó programa farase sempre previa solicitude por escrito da persoa interesada. b) O servizo municipal responsable do programa fará a valoración oportuna co obxectivo de asignar as persoas voluntarias ós proxectos máis axeitados, tendo en conta os intereses persoais do voluntario/a, o seu perfil e as necesidades propias de cada proxecto. c) A incorporación formalizarase por escrito, mediante un acordo de colaboración (Anexo 1) no que se establezan o carácter altruísta da relación, a suxeición ó réxime legal da acción voluntaria, os dereitos e deberes de ambas partes, a identificación da persoa responsable do programa no que se integre a persoa voluntaria, os programas ou actividades nas que a persoa voluntaria se compromete a colaborar así coma o tempo de adicación e a duración do compromiso, a información sobre as posibilidades de acreditación da súa participación como persoa voluntaria, os fins e obxectivos da entidade, o prazo de antelación con que a persoa voluntaria lle deberá comunicar ó concello a súa renuncia ó compromiso, os mecanismos de control e supervisión da/s actividade/s, a formación necesaria para o desenvolvemento de programas, proxectos ou actividades específicas, a obriga de confidencialidade dos datos persoais e información á que teña acceso a persoa voluntaria no desenvolvemento da súa actividade e as causas que motivarían a exclusión da persoa voluntaria e a escisión do vínculo co Concello. a) As persoas voluntarias disporán dos distintivos que acrediten a súa condición. b) A acreditación será expedida polo Concello de Rois e conterá os datos identificativos da persoa voluntaria e máis a denominación do programa ou programas nos que desenvolva a súa actividade. c) A persoa voluntaria devolverá a acreditación persoal ó Concello de Rois ó remate do seu compromiso. Subscribirase, con cargo ó Concello de Rois, unha póliza de seguro que cubra os riscos derivados da acción das persoas voluntarias, tanto a responsabilidade civil derivada das súas actuacións coma os accidentes que poidan sufrir no desenvolvemento da súa actividade voluntaria. a) A relación de colaboración voluntaria co programa de voluntariado municipal finalizará: - a petición propia por parte da persoa voluntaria con un mínimo de 15 días de antelación - por declaración de incapacidade - por estar inhabilitado/a para o exercicio de cargos públicos por sentencia firme - por exclusión do programa ou pérdida de calquera requisito de acceso á incorporación da persoa voluntaria - pola inobservancia do establecido na Lei 10/2011 de Acción Voluntaria. b) Considérase baixa temporal a ausencia inferior a 3 meses que teña motivos xustificados e que fora comunicada oportunamente. c) Será causa de baixa definitiva a petición da persoa interesada, a non comparecencia da mesma por un tempo superior a 4 meses, sen causa xustificada, á actividade que teña asignada, ou o incumprimento, con carácter grave ou reiterado, dos deberes ós que se compromete mediante o acordo de colaboración. d) Acordada e notificada a baixa á persoa interesada, procederase ó reintegro da acreditación. e) En todo caso expedirase, previa petición da persoa interesada, un documento no que consten os servizos prestados. a) O departamento ou servizo responsable do programa de voluntariado municipal levará a cabo o seguemento e a avaliación da acción voluntaria. b) No caso de incumprimento dos deberes adquiridos no acordo de colaboración, en especial no que faga referencia á atención dos beneficiarios dos programas ou actividades, poderase sancionar a conducta da persoa voluntaria e no seu caso excluíla do programa, sempre que incurra nalgunha das causas previstas neste artigo. Co obxectivo de conseguir que a acción voluntaria poida ser de calidade, levaranse a cabo accións formativas en tres liñas de actuación: a) Formación básica b) Formación específica c) Outras actividades formativas: obradoiros, charlas, conferencias, etc. O persoal que coordina o programa municipal de voluntariado do Concello de Rois utilizará, como norma xeral, a lingua galega, tanto na súa función laboral como nas relacións coas persoas voluntarias e usuarias así como coa administración. O persoal que coordina o programa de voluntariado do Concello de Rois utilizará unha linguaxe non sexista, tanto na función laboral como nas relación coas persoas voluntarias e usuarias. ÚNICA: Facúltase ó Alcalde, previo informe do personal técnico responsable do programa municipal de voluntariado, para resolver aquelas cuestións que poidan presentarse e que non queden expresamente recollidas neste Regulamento. ÚNICA: O presente Regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e transcorrido o prazo a que se refire o art.65.2 da Lei 7/85, do 2 de abril, reguladora das bases do réxime local, permanecendo en vigor ata a súa modificación ou derrogación expresa. *** Dunha parte, O Concello de Rois, con número de rexistro L-3 e, no seu nome e representación D. Jonhatan Tudor Niculcea Avilas, maior de idade, en calidade de Alcalde- Presidente (en adiante “A ENTIDADE” Doutra, D./Dona. nado/a o día., con DNI Nº. e enderezo na.(en adiante “A PERSOA VOLUNTARIA”). Ámbalas dúas partes recoñécense mutuamente plena capacidade para realizar o presente COMPROMISO DE COLABORACIÓN, aos fins do cal 1. A ENTIDADE está constituída con personalidade xurídica autónoma e promove toda clase de actividades e presta servicios públicos que contribúen a satisfacer as necesidades e aspiracións da comunidade veciñal. Contando entre os seus obxectivos: posibilitar a participación da cidadanía no seo da comunidade, procurando implicala na resolución de problemas e desenvolvendo un espíritu solidario, promover os valores sociais, previr e loitar contra a exclusión social, contribuír á eliminación dos obstáculos que impidan a igualdade. Para acadar a consecución destes fins a ENTIDADE estableceu o programa de voluntariado.2. A PERSOA VOLUNTARIA está interesada en colaborar de maneira altruísta no marco do Programa Solidarízate en Rois da ENTIDADE.3. Para formalizar as relacións que entre ámbalas dúas partes queren entablar, dando cumprimento ao disposto no artigo 13 da Lei 10/2011, do 28 de novembro, de acción voluntaria (DOG, do 21 de decembro de 2011), é polo que se realiza o presente COMPROMISO DE COLABORACIÓN, que se rexirá polas seguintes A colaboración que preste a PERSOA VOLUNTARIA en calquera dos programas da ENTIDADE terá un carácter totalmente altruísta e gratuíto, sen que devengue ningún tipo de salario, honorarios, prima, dietas ou calquera outra contraprestación de carácter retributivo. En ningún caso poderá tratarse, en consecuencia, dunha relación laboral, funcionarial, mercantil ou calquera outra retribuída. As tarefas de voluntariado realizaranse con suxección ós fins, principios, dereitos e deberes do voluntariado establecidos na Lei 10/2011, do 28 de novembro, de acción voluntaria, entregada á PERSOA VOLUNTARIA para o seu coñecemento e que son os que se relacionan: A persoa voluntaria ten dereito a: a) Ser tratada sen ningún tipo de discriminación con respecto da súa liberdade, dignidade, intimidade e crenzas. b) Ser informada e formada, particularmente en materia de prevención de riscos, e a desenvolveren a actividade voluntaria nas condicións de seguranza, hixiene e saúde que a súa natureza e características reclamen. c) Dispoñer dunha acreditación identificativa da súa condición de persoa voluntaria. d) Recibir da ENTIDADE a información, a formación, o asesoramento e o apoio técnico, así como os medios materiais que requira o exercicio das actividades e das tarefas que se lles asigne. e) Participar activamente na entidade de acción voluntaria colaborando na planificación, o deseño, a execución e a avaliación dos programas nos que participe. f) Acordar libremente coa ENTIDADE o contido e as condicións da súa actividade voluntaria, o ámbito de actuación, a definición das tarefas, o tempo e o horario de dedicación, o lugar de desenvolvemento e as responsabilidades que vai asumir, podendo variar as súas características de o permitiren as circunstancias da entidade. g) Estar asegurada mediante póliza que cubra os riscos de accidente da propia persoa voluntaria, así como por danos e perdas causados a terceiros, derivados directamente da súa acción voluntaria. h) Ser reembolsadas ou compensadas polos gastos realizados no desenvolvemento da súa acción voluntaria nos termos previamente acordados coa entidade na que se integren. i) Recibir certificación da súa participación nos programas e proxectos de acción voluntaria, na que se expresen, polo menos, a súa natureza e as datas nas que se realicen, e a que o devandito certificado se remita ao Rexistro de Acción Voluntaria para os efectos de poderen acreditar o seu historial de experiencias na acción voluntaria. j) Obter o cambio de programa asignado cando existan causas que o xustifiquen, dentro das posibilidades da entidade. k) Renunciar libremente, logo de aviso, á súa condición de persoa voluntaria. l) Calquera outro dereito recoñecido no resto do ordenamento xurídico. A persoa voluntaria está obrigada a: a) Realizar a súa actividade consonte os principios establecidos na lei. b) Observar as medidas de saúde e seguranza que se adoptasen. c) Gardar a debida confidencialidade sobre a información recibida e coñecida no desenvolvemento da súa actividade voluntaria. d) Actuar de forma dilixente, coordinada, responsable e solidaria no desenvolvemento da actividade voluntaria, realizando a súa actividade voluntaria consonte as normas e os principios establecidos na normativa reguladora, e colaborando coa entidade na que participe e co resto de persoas voluntarias na consecución da maior eficacia e calidade nos programas e nos obxectivos que se leven a cabo. e) Participar nas actividades formativas que se entendan necesarias para un desenvolvemento adecuado da acción voluntaria. f) Respectar os dereitos das persoas destinatarias da súa acción voluntaria e das demais persoas voluntarias coas que colaboren. g) Cumprir os compromisos adquiridos coa entidade na que se integren, respectando os fins, os obxectivos e a normativa interna. h) Rexeitar calquera contraprestación que poida recibir pola súa actividade. i) Utilizar debidamente a acreditación identificativa da súa condición de persoa voluntaria e os distintivos da entidade na que se integren, así como proceder á súa devolución cando finalice a actividade. j) Coidar e facer bo uso dos recursos materiais que poña á súa disposición a entidade. k) Notificar á entidade a renuncia coa antelación previamente acordada, a prol de que poidan adoptarse as medidas necesarias para evitar prexuízos para a actividade na que participen. l) Os demais deberes establecidos polo resto do ordenamento xurídico. a) Elaborar as súas propias normas de funcionamento interno atendendo principios democráticos e participativos. b) Seleccionar as persoas voluntarias de acordo coa natureza e as características da tarefa que deban desenvolver e de acordo coas normas establecidas no seu estatuto de funcionamento interno. c) Suspender a colaboración das persoas voluntarias que infrinxan o seu compromiso. d) Concorrer ás medidas de fomento da actividade voluntaria efectuada polas administracións públicas ou entidades privadas. e) Calquera outro dereito recoñecido polo resto do ordenamento xurídico referido á acción voluntaria. a) Elaborar e aprobar o seu regulamento interno de acción voluntaria, no que se indicarán as condicións específicas de admisión e a perda da condición de persoa voluntaria, os dereitos e deberes desta, os mecanismos para a súa participación na entidade e os principios que rexerán as relacións entre esta e aquela. b) Informar as persoas voluntarias sobre os fins e o réxime de funcionamento da entidade de acción voluntaria. c) Cubrir os gastos das persoas voluntarias derivados do desenvolvemento da súa actividade voluntaria. d) Impedir que se substitúan, a través das actividades que realicen as persoas voluntarias, postos de traballo que deban ser retribuídos. e) Cumprir os acordos establecidos coas persoas voluntarias no seu compromiso de colaboración. f) Facilitar ás persoas voluntarias unha acreditación que as habilite e identifique para o desenvolvemento da súa actividade. g) Expedir, logo da solicitude da persoa interesada, un certificado que acredite a súa condición de persoa voluntaria, con indicación de datas, duración e prestación efectuada nos programas nos que participou. Por pedimento da persoa interesada, e logo de autorización de cesión dos seus datos persoais, remitiráselle unha copia desta certificación ao Rexistro de Acción Voluntaria. h) Garantirlle á persoa voluntaria a realización das súas actividades nas debidas condicións de hixiene e seguranza, en función da súa natureza e características, así como o establecemento das pertinentes medidas de prevención de riscos. i) Subscribir unha póliza de seguros que cubra as persoas voluntarias dos riscos de accidentes derivados do desenvolvemento da actividade voluntaria, así como os terceiros polos danos e perdas eventualmente causados polas persoas voluntarias no exercicio da devandita actividade. j) Facilitar a participación das persoas voluntarias na elaboración, no deseño, na execución e na avaliación dos programas nos que interveñan. k) Redactar anualmente unha memoria e un plan de actividades co contido que se estableza regulamentariamente. l) Levar un libro-rexistro interno de altas, baixas e outras incidencias nas que se poidan atopar as persoas voluntarias, con especificación dos programas e os proxectos nos que colaboran e a natureza das actividades que desenvolven. m) Garantir a información, a orientación, a formación e o asesoramento adecuado das persoas voluntarias que colaboren coa entidade para conseguir a maior eficacia na súa actividade, así como dotalas dos medios precisos. n) Promover a eficiencia na asignación e na utilización dos recursos públicos e a implicación da sociedade galega, compartindo actuacións en programas e proxectos con outras entidades de acción voluntaria. ñ) Efectuar o seguimento e a avaliación das actividades programadas, velando porque a actuación programada se execute nos termos previamente acordados. o) Cumprir as restantes obrigas que deriven do establecido no resto do ordenamento xurídico. A persoa responsable do Programa Solidarízate en Rois na Entidade é a Magdalena Pilar Barcea Laup, que, entre outras funcións, asumirá a do seguimento e a avaliación da acción voluntaria na ENTIDADE, conxuntamente cos profesionais das diferentes áreas nas que esta teña lugar. A PERSOA VOLUNTARIA colaborará no marco do Programa Solidarízate en Rois nas seguintes actividades da ENTIDADE: - A PERSOA VOLUNTARIA prestará a súa colaboración conforme ao seguinte calendario: días da semana e horario no que colabora durante o desenvolvemento da súa actividade. DÍAS: HORAS: OBSERVACIÓNS: A formación requirida para a realización do servizo no que a PERSOA VOLUNTARIA vai colaborar, en caso de non tela, poderá adquirila dentro da ENTIDADE, asistindo ós cursos e/ou actividades que a tal fin se vaian establecendo. O presente acordo terá unha duración indefinida, podendo deixalo sen efecto calquera das dúas partes, debendo comunicar a súa decisión á outra parte con antelación suficiente e de xeito que non supoña prexuízo para o que recibe a comunicación. A relación da persoa voluntaria coa entidade finalizará a petición da propia persoa interesada, pola súa morte, por declaración de incapacidade, pola solicitude de baixa temporal ou definitiva, derivada da imposición dunha sanción por parte da entidade ou pola perda dos requisitos de acceso, ademais de por aquelas causas que recolla o Regulamento Interno de Acción Voluntaria que aprobe o Pleno da Corporación. Para o non previsto no texto do acordo, rexirá a LEI 10/2011, do 28 de novembro, de acción voluntaria de Galicia e o Regulamento Interno de Acción Voluntaria que aprobe o Pleno da Corporación. E, en proba de conformidade, asínano ámbolos dous intervenintes en Rois,. de. de 2012. O Alcalde- Presidente da Entidade A Persoa Voluntaria Asdo./ Ramón Tojo Lens Asdo. Dna. *** Rois, 7 de agosto de 2012 O ALCALDE Asdo./ Ramón Tojo Lens